2ο-Τα+πειράματα+του+Faraday

media type="custom" key="8129012"

- όταν αναφέρονται στα 2 πειράματα του Faraday, να μπορούν να εντοπίζουν το κοινό στοιχείο και των δύο πειραμάτων, το οποίο είναι υπεύθυνο για την ηλεκτρομαγνητική επαγωγή - να διακρίνουν και να αναγνωρίζουν τους παράγοντες που επηρεάζουν την ένταση και τη φορά του ρεύματος επαγωγής - να διερωτηθούν για τη σημασία της ηλεκτρομαγνητικής επαγωγής στην καθημερινότητά μας - να ενθαρρυνθούν για επιπρόσθετη προσωπική διερεύνηση του θέματος ||
 * **Τίτλος Μαθησιακού Αντικειμένου: ** || Τα πειράματα του Faraday ||
 * **Δημιουργός: ** || Παναγιώτης Γεώργας (Α.Μ: Μ1040) ||
 * **Βαθμίδα(-ες) Εκπαίδευσης ****που μπορεί να χρησιμοποιηθεί: ** || Γυμνάσιο ||
 * **Γνωστικό(-α) ****Αντικείμενο(-α): ** || Φυσική ||
 * **Έννοιες που αφορά: ** || ηλεκτρομαγνητισμός - ηλεκτρικό ρεύμα - μαγνητικό πεδίο - Faraday - επαγωγή ||
 * **Μαθησιακοί Στόχοι: ** || Οι μαθητές να γνωρίσουν τα πειράματα του Faraday και να εξοικειωθούν με την έννοια της ηλεκτρομαγνητικής επαγωγής.
 * Ειδικοί στόχοι:** Οι μαθητές ...
 * **Εργαλείο(-α) που ****χρησιμοποιήθηκαν: ** || JayCut ||
 * **Συμπληρωματικό υλικό: ** || Το εκπαιδευτικό αυτό αντικείμενο είναι ένα βίντεο με εικόνες - μουσική - κείμενο - animation. Αποτελεί μία εισαγωγή στην ηλεκτρομαγνητική επαγωγή, μέσω των πειραμάτων του Faraday.

Το αντικείμενο θα ήταν κατάλληλο και για τα μαθήματα Φυσικής και Τεχνολογίας Επικοινωνιών του Λυκείου.
 * Απευθύνεται** κυρίως στους μαθητές της Γ Γυμνασίου για το μάθημα της Φυσικής. Αυτό όμως δεν σημαίνει ότι δεν θα μπορούσε να χρησιμοποιηθεί και σε μεγαλύτερες τάξεις, από παιδιά που δεν γνωρίζουν για τα πειράματα του Faraday, αλλά και από οποιονδήποτε άνθρωπο που επιθυμεί να διευρύνει τις γνώσεις του.

Επαναλαμβάνεται ότι το βίντεο είναι εισαγωγικό, και αποτελεί μία πρώτη γνωριμία με τις έννοιες που πραγματεύεται. Και αυτός είναι ο κύριος στόχος του. Όμως η **προσφορά του στην εκπαίδευση** δεν σταματά εκεί. Ο τρόπος που είναι δομημένο το βίντεο, αλλά και το εκπαιδευτικό σενάριο που επισυνάπτουμε παρακάτω, έχουν σχεδιαστεί έτσι ώστε ο εκπαιδευόμενος να έχει το περιθώριο να σκέφτεται, και όχι να είναι απλός παθητικός ακροατής του βίντεο. Πιο συγκεκριμένα, βαθύτερος στόχος είναι ο εκπαιδευόμενος να καταφέρει να συγκρίνει και να εντοπίζει τις κοινές συνθήκες που προκύπτουν από τα δύο πειράματα. Μέσα από την κοινή διαπίστωση στα δύο πειράματα, ο εκπαιδευόμενος εξοικειώνεται περισσότερο με την έννοια της επαγωγής, και μπορεί επιπλέον να διακρίνει τους παράγοντες που την επηρεάζουν. Επίσης, το βίντεο αναφέρεται με "θαυμασμό" για τη σημασία της επαγωγής για την καθημερινότητά μας, και με αυτόν τον τρόπο αποτελεί ερέθισμα ώστε να προτρέπονται οι εκπαιδευόμενοι για περαιτέρω μελέτη

Θα μπορούσαν να υπάρξουν πολλοί **τρόποι** **αξιοποίησης του μαθησιακού αντικειμένου στην τάξη**. Για παράδειγμα, θα μπορούσε να συνδυαστεί με μία παράλληλη εκτέλεση των πειραμάτων σε ένα εργαστήριο, ή θα μπορούσε να αποτελέσει αφορμή για συζήτηση, κατα την κρίση του καθηγητή.  Παρακάτω, **προτείνεται ένα ενδιαφέρον ΣΕΝΑΡΙΟ** αξιοποίησης του αντικειμένου στην τάξη. Το σενάριο αυτό (επισυνάπτεται σε .pdf αρχείο), αποτελεί έναν δημιουργικό και παράλληλα διασκεδαστικό τρόπο αξιοποίησης του βίντεο, ο οποίος στοχεύει στο να εκπληρωθούν οι μαθησιακοί στόχοι που αναφέρθηκαν παραπάνω, ποντάροντας όμως στην κριτική σκέψη, τη φαντασία και την παρατήρηση των μαθητών. Επίσης, ευνοεί τη συνεργασία των μαθητών και την ανταλλαγή απόψεων. Το ΣΕΝΑΡΙΟ που προτείνεται: 

__**Θέματα δημιουργίας του αντικειμένου: **__ <span style="border-collapse: separate; font-family: Arial,Helvetica,sans-serif;"> Το αντικείμενο, ως εισαγωγικό, έγινε προσπάθεια να είναι όσο πιο απλό γίνεται. Αυτό, βοηθάει και στη καλύτερη κατανόηση και αφομοίωση, αλλά και στο να γίνει προτροπή για περαιτέρω μελέτη. Ένα βίντεο με πολύπλοκη ορολογία, πολλά μαθηματικά, και πολλές διαφορετικές και απόλυτα ακριβείς έννοιες, μπορεί να ήταν επιστημονικά ορθότερο, όμως θα μπορούσε να πετύχει αντίθετα απότελέσματα, όπως ο ακροατής να βαριέται και να μην δώσει σημασία στα σημεία που θα έπρεπε, ή να απογοητευτεί για περαιτέρω μελέτη. Επίσης, αν αναλύονται και εξηγούνται τα πάντα, ο ακροατής είναι πιθανό να σκέφτεται λιγότερο και να μετατρέπεται σε περισσότερο παθητικός, ενώ παράλληλα, ένας "βομβαρδισμός" πληροφοριών είναι πιθανό να προκαλέσει σύγχυση. <span style="border-collapse: separate; font-family: Arial,Helvetica,sans-serif;"> Προς αυτή την κατεύθυνση, έγιναν κάποιες τροποποιήσεις συγκριτικά με την περιγραφή του αντίστοιχου κεφαλαίου του βιβλίου Φυσικής της Γ Γυμνασίου. <span style="border-collapse: separate; font-family: Arial,Helvetica,sans-serif;">Ο δημιουργός, με την ιδιότητά του ως Ηλεκτρολόγος Μηχανικός, εγγυάται για την ορρθότητα των τροποποιήσεων. <span style="border-collapse: separate; font-family: Arial,Helvetica,sans-serif;">Ένα παράδειγμα τροποποίησης είναι ότι επιλέχθηκε στα πειράματα ένας "δακτύλιος" αντι για ένα "πηνίο" που αναφέρει το βιβλίο, για λόγους απλοποίησης, και για να μην υπάρχει σύγχυση ανάμεσα στο πηνίο που εμφανίζει ρεύμα επαγωγής και το κύκλωμα του πηνίου στο 2ο πείραμα. <span style="border-collapse: separate; font-family: Arial,Helvetica,sans-serif;">Άλλο παράδειγμα απλοποίησης είναι ότι αποφεύγεται η χρήση της έννοιας "δυναμικές γραμμές" και χρησιμοποιείται αποκλειστικά η έννοια του "μαγνητικού πεδίου", αντιθέτως με το βιβλίο, που εναλλάσσει τις δύο αυτές έννοιες συχνά. Η απλοποίηση αυτή γίνεται για να μην υπάρχει υπερφόρτωση εννοιών, που μπορεί να αποπροσανατολίσει τον εκπαιδευόμενο από τους στόχους. <span style="border-collapse: separate; font-family: Arial,Helvetica,sans-serif;"> Επιχειρείται να αποφεύγονται πολύπλοκες και μαθηματικές έννοιες, και το βίντεο προσανατολίζεται αποκλειστικά στους μαθησιακούς στόχους του. <span style="border-collapse: separate; font-family: Arial,Helvetica,sans-serif;"> Το κομμάτι του βίντεο που αφορά την ερμηνεία των πειραμάτων, σκοπίμως περιλαμβάνει "καρέ" που διαρκούν περισσότερη ώρα. Αυτό μπορεί να είναι λίγο κουραστικό, όμως συμβαίνει για να δίνει ένα χρονικό περιθώριο στον ακροατή να επεξεργάζεται την πληροφορία, να την σκέφτεται προσεκτικά και να την αφομοιώνει.

Οι εικόνες που χρησιμοποιούνται για να παρουσιάσουν μία κίνηση, δημιουργήθηκαν με ένα απλό πρόγραμμα ζωγραφικής. Συγκεκριμένα, χρησιμοποιήθηκε το openOffice.org Drawing σε περιβάλλον Linux. Για να φανεί μία κίνηση, και η μία εικόνα ως συνέχεια της άλλης, εφαρμόστηκε η εξής τεχνική: για να φτιαχτεί μία καινούργια εικόνα, χρησιμοποιείται η αμέσως προηγούμενη στην κίνηση εικόνα, και ζωγραφίζεται μόνο το κινούμενο τμήμα της στη νέα του θέση. Μετά η εικόνα αυτή σώζεται, και χρησιμοποιείται ως βάση για να ζωγραφιστεί η επόμενη εικόνα, η οποία θα περιλαμβάνει το κινούμενο τμήμα στη νέα του θέση. Οι υπόλοιπες εικόνες που δεν έχουν ζωγραφιστεί, έχουν κατεβεί από το Internet, με τη βοήθεια της μηχανής αναζήτησης του Google.

__**<span style="border-collapse: separate; font-family: Arial,Helvetica,sans-serif;">Θέματα εργαλείου που χρησιμοποιήθηκε: **__ <span style="border-collapse: separate; font-family: Arial,Helvetica,sans-serif;">Χρησιμοποιήθηκε το εργαλείο: JayCut. <span style="border-collapse: separate; font-family: Arial,Helvetica,sans-serif;">Πηγαίνουμε στη σελίδα: [] και κάνουμε εγγραφή δωρεάν. Αφού εγγραφούμε, ενεργούμε ως εξής: create movie => επιλέγουμε γλώσσα μενού (δεν έχει ελληνικά) => ή δημιουργούμε ένα νέο βίντεο, ή πατάμε: open για να συνεχίσουμε ένα παλαιότερο. Το JayCut είναι ένα πολύ καλό εργαλείο, με πολλές δυνατότητες εισαγωγής κειμένου, εικόνων, μουσικής και βίντεο. Επίσης, μπορείς να χειριστείς πολύ καλά το χρόνο. Όταν τελειώσεις το βίντεο, μπορείς να το δημοσιοποιήσεις (publish / download movie). Το JayCut είναι σε γενικές γραμμές ένα άρτιο εργαλείο, που χωρίς χρήματα, εκπληρεί όλες τις απαιτήσεις μου για τη δημιουργία του αντικειμένου, και για αυτό και το επέλεξα.

__Έχει όμως κάποιες ΑΔΥΝΑΜΙΕΣ:__ - το κείμενο που εισάγεται έχει πολύ περιορισμένες δυνατότητες επεξεργασίας - το preview, δηλαδή η πρόχειρη επίδειξη του τι έχεις κάνει ως τώρα, είναι πολύ χρονοβόρα και κουραστική. Πιο συγκεκριμένα, για να δεις μία πολύ μικρή αλλαγή που έκανες, μπορεί να περιμένεις πολύ ώρα μέχρι να φορτώσει το βίντεο - αν καταλάθως διαγραφεί κάτι από το κείμενο, δεν υπάρχει η δυνατότητα επαναφοράς, και πρέπει να το ξαναγράψεις - όταν ανεβάζεις (upload) αρχεία, το 1ο αρχείο πάντα δίνει σφάλμα, και πρέπει να το ξαναανεβάσεις ||

media type="custom" key="8130042"

__** Βελτίωση Αντικειμένου & Αξιολόγηση Αξιολογητών **__


 * Το βελτιωμένο αντικείμενο:

media type="custom" key="8498336" ||
 * **Αποτελέσματα Ψηφοφορίας:** 2 ψήφοι (Πολύ) (Ισχύει μέχρι τη στιγμή που τελείωσε η χρονική διορία για την αξιολόγηση των 2ων αντικειμένων) ||
 * **Κύρια Σημεία της Αξιολόγησης που έλαβα:**

Σε γενικές γραμμές, τα σχόλια των αξιολογητών ήταν θετικά. Το αντικείμενο φάνηκε ότι εξυπηρέτησε τους στόχους του, και το εργαλείο κρίθηκε κατάλληλο. Επίσης, απέσπασε θετικά σχόλια το γεγονός ότι υπήρχε ειδικό .pdf αρχείο με συγκεκριμένο σενάριο χρήσης του αντικειμένου από τους δασκάλους. Υπήρξαν και πολλά σημεία στα οποία οι αξιολογητές κατέγραψαν πολύ χρήσιμες παρατηρήσεις, και πρότειναν τρόπους βελτίωσης του αντικειμένου και της σελίδας. Είναι εντυπωσιακό ότι σχεδόν όλοι οι αξιολογητές είχαν ταύτιση απόψεων, στο ότι θα έπρεπε να βελτιώσω τον τρόπο εμφάνισης των γραμμάτων, κάνοντάς τα πιο ευανάγνωστα. Συγκεντρωτικά, τα κύρια σημεία της αξιολόγησης που έλαβα είναι:

1) Τα κείμενα σε πολλές περιπτώσεις ήταν δυσανάγνωστα. Πιο συγκεκριμένα, παρατηρήθηκαν προβλήματα μορφοποίησης κειμένου, αναντιστοιχίες φόντου και χρώματος γραμμάτων, μη σωστό μέγεθος γραμμάτων, εμφάνιση σκιάς στα γράμματα που τα έκανε δυσδιάκριτα.

Μου ΠΡΟΤΑΘΗΚΑΝ από τους αξιολογητές διάφορες λύσεις για το θέμα αυτό, όπως: χρήση μαύρου φόντου πίσω από τα γράμματα όπου αυτά ήταν δυσδιάκριτα, μεγαλύτερα γράμματα όπου είναι αναγκαίο, επιλογή πιο σκούρων ή πιο έντονων χρωμάτων, αναλόγως με την περίπτωση, αλλαγή χρώματος γραμμάτων σε κάποια σημεία, αφαίρεση της σκιάς στα γράμματα.

2) Σε κάποια σημεία η ταχύτητα ροής των γραμμάτων ήταν μεγάλη με αποτέλεσμα να μην προλαβαίνει κάποιος να τα διαβάσει. Προτάθηκε να μειωθεί η ταχύτητά της.

3) Προτάθηκε μείωση της διάρκειας σε κάποια καρέ, των οποίων η διάρκεια ήταν πολύ μεγάλη.

4) Παρατηρήθηκε ότι κάποιες εικόνες ήταν θολές, και προτάθηκε η αντικατάστασή τους.

5) Προτάθηκε το τελικό καρέ όπου τελειώνει η παρουσίαση να είναι πιο εντυπωσιακό, και να θυμίζει το τέλος μιας ταινίας.

6) Προτάθηκε στη σελίδα να αναγράφεται ο τρόπος δημιουργίας των εικόνων, οι οποίες με επεξεργασία παρουσίασαν κίνηση σε κάποια σημεία.

7) Αναφέρθηκε ότι το αντικείμενο, εκτός από την Γ Γυμνασίου, θα ήταν κατάλληλο και για τα μαθήματα Φυσικής και Τεχνολογίας Επικοινωνιών του Λυκείου.


 * //Η άποψή μου ως προς αυτά://**

1) Συμφωνώ απόλυτα ότι σε πολλές περιπτώσεις τα κείμενα ήταν δυσανάγνωστα. Είναι γεγονός ότι το JayCut δίνει πολύ περιορισμένες δυνατότητες επεξεργασίας κειμένου. Όμως, υπήρχαν πολλές δυνατότητες βελτίωσης του προβλήματος αυτού, και για αυτό, στο βελτιωμένο αντικείμενο γίνεται μεγάλη προσπάθεια τα κείμενα να είναι πιο ευανάγνωστα.

2) Συμφωνώ για την μεγάλη ταχύτητα ροής σε κάποια σημεία. Το πρόβλημα αυτό διορθώθηκε στο νέο αντικείμενο.

3) Η μεγάλη διάρκεια σε κάποια καρέ, και ιδιαιτέρως από το σημείο που γίνεται η ερμηνεία των πειραμάτων και μετά, είναι σκοπίμως μεγάλη. Επιλέχθηκαν μεγάλες διάρκειες στα καρέ της ερμηνείας των πειραμάτων, για να δίνεται η δυνατότητα στον εκπαιδευόμενο να έχει το χρόνο να σκεφτεί ό,τι διαβάζει. Όμως, είναι γεγονός ότι σε πολλά σημεία η διάρκεια των καρέ ήταν υπερβολικά μεγάλη, και αυτό έκανε κουραστική την παρακολούθηση του βίντεο. Για αυτό το λόγο, έγινε μεγάλη προσπάθεια να μειωθεί η διάρκεια των καρέ, όπου αυτή ήταν υπερβολικά μεγάλη. Εντυπωσιακό είναι το ότι, αποτέλεσμα της προσπάθειας αυτής ήταν να μειωθεί η συνολική διάρκεια του βίντεο.

4) Οι θολές εικόνες ήταν πολύ λίγες και κατα τη γνώμη μου δεν αλλοίωναν τη γενική αίσθηση του βίντεο ή των κινούμενων εικόνων. Ασφαλώς, ένα σωστό βίντεο δεν θα έπρεπε να έχει ούτε μία θολή εικόνα. Όμως, η αντικατάσταση των θολών εικόνων, όταν αυτές ήταν τμήμα μιας κίνησης, είναι μία πολύ δύσκολη διαδικασία, λόγω της στρατηγικής που ακολουθήθηκε στην κατασκευή των εικόνων για κίνηση. Όταν δημιουργούνταν οι κινούμενες εικόνες, η κάθε μία εικόνα ζωγραφιζόταν πάνω στην προηγούμενή της εικόνα, αλλάζοντας μόνο το κινούμενο μέρος της. Έτσι, το να αντικατασταθεί μία τέτοια εικόνα δεν μπόρεσε να συμβεί, επειδή είναι πολύ δύσκολο να κατασκευαστεί από την αρχή μία εικόνα, η οποία να είναι συνέχεια κίνησης προηγούμενων. Δηλαδή, στη νέα εικόνα είναι δύσκολο να υπάρχει ταύτιση σημείων με τις προηγούμενές της. Αν παρατηρήθηκαν θολές εικόνες οι οποίες δεν ήταν προϊόν ζωγραφικής ή τμήμα κάποιας κίνησης, τότε οφειλόταν στην μεγένθυση της εικόνας. Κατα τη γνώμη μου, δεν υπήρξε σε αξιοσημείωτο βαθμό θέμα ύπαρξης θολών εικόνων.

5) Το να υπάρχει εντυπωσιακό φινάλε είναι κάτι ευχάριστο για όποιον παρακολουθεί το βίντεο. Έγινε προσπάθεια για πιο εντυπωσιακό τελικό καρέ, αλλά οι μειωμένες δυνατότητες επεξεργασίας κειμένου του JayCut δεν έφησαν μεγάλα περιθώρια βελτίωσης.

6) Στη σελίδα προστέθηκε η περιγραφή του τρόπου δημιουργίας των εικόνων. __Αναγράφεται με κόκκινο χρώμα για να φανεί η διαφορά με την προηγούμενη μορφή της σελίδας.__

7) Στη σελίδα προστέθηκε και η αναφορά ότι το αντικείμενο μπορεί να χρησιμοποιηθεί και από μαθητές Λυκείου. __Αναγράφεται με κόκκινο χρώμα για να φανεί η διαφορά με την προηγούμενη μορφή της σελίδας.__ ||
 * **Έκανα τις εξής αλλαγές - βασιζόμενος κυρίως στις χρήσιμες προτάσεις των αξιολογητών, αλλά και με δική μου πρωτοβουλία:**


 * Α) Βελτιώσεις στο αντικείμενο**

- Σε αρκετές περιπτώσεις, όταν η εικόνα που ήταν σαν φόντο έκανε πολύ δυσανάγνωστα τα γράμματα, και αυτό δεν μπορούσε να διορθωθεί ικανοποιητικά με αλλαγή χρωμμάτων των γραμμάτων, επιλέχθηκε να υπάρχει μαύρο φόντο πίσω από τα γράμματα. Αυτό κάνει το κείμενο πιο ευανάγνωστο, αφού δεν μπερδεύεται με τα χρώματα της εικόνας. Ο μόνος τρόπος που επιτεπει το JayCut να υπάρχει μαύρο φόντο πίσω από τα γράμματα είναι η επιλογή κειμένου σε μορφή υπότιτλων. Στο είδος αυτό κειμένου, το JayCut είχε έναν περιορισμό: ότι σε ένα καρέ μπορούσαν να μπουν μέχρι το πολύ 2 γραμμές με υπότιτλους. Όταν το κείμενο ενός καρέ ήταν μεγάλο και χρειαζόταν περισσότερες γραμμές, τότε το πρόβλημα αυτό λύθηκε τοποθετώντας περισσότερα καρέ με υπότιτλους των δύο γραμμών. Κάθε καρέ των δύο γραμμών στα οποία "σπάει" το κείμενο έχει την ίδια εικόνα ως φόντο, και έτσι ο ακροατής δεν καταλαβαίνει κάποια διαφορά στην ροή του βίντεο σε σχέση με τη μη βελτιωμένη εκδοχή του.

- Όπου τα δυσδιάκριτα γράμματα μπορούσαν να γίνουν πιο ευδιάκριτα απλά με αλλάγή του χρώματός τους, επιλέχθηκαν πιο φανταχτερά χρώματα.

- Σε ορισμένες περιπτώσεις που οι αγγλικοί χαρακτήρες δεν φαίνονταν πολύ καθαρά, επιλέχθηκε γραμματοσειρά Arial, η οποία παρουσιάζει πιο καθαρά τους αγγλικούς χαρακτήρες.

- Σε ορισμένες περιπτώσεις (όπως π.χ. στο πρώτο καρέ του 2ου πειράματος όπου αναφέρεται το ποιά υλικά χρειάζονται) μεγενθύθηκαν τα γράμματα, επειδή πριν ήταν πολύ μικρά και δεν διαβάζονταν εύκολα.

- Στα δύο σημεία όπου το κείμενο εμφανιζόταν ως κινούμενο, και μάλιστα με μεγάλη ταχύτητα και μικρά γράμματα, έγινε η εξής αλλαγή. Το κείμενο έπαψε να είναι κινούμενο, και αντικαταστάθηκε από κείμενο μορφής υπότιτλων, με μαύρο φόντο και μεγαλύτερα γράμματα, κάνοντας έτσι ευκολότερη την ανάγνωση.

- Σε πολλά καρέ με πολύ μεγάλη διάρκεια, ιδιαιτέρως από το σημείο όπου γίνεται η ερμηνεία των πειραμάτων και μετά, μειώθηκε η διάρκειά τους. Η διάρκειά τους δεν έγινε μικρή, ώστε να εκπληρώνεται ο στόχος, σύμφωνα με τον οποίον ο εκπαιδευόμενος είναι επιθυμητό να έχει το χρόνο να σκέφτεται ό,τι διαβάζει και βλέπει. Όμως, η διάρκεια παύει να είναι τόσο μεγάλη που να κάνει βαρετή την παρακολούθηση. Συνέπεια της μείωσης των διαρκειών είναι να μειωθεί και η συνολική διάρκεια του αντικειμένου.

- Το τελικό καρέ έγινε προσπάθεια να γίνει πιο εντυπωσιακό. Όμως το αποτέλεσμα είναι πολύ μέτριο, λόγω περιορισμών επεξεργασίας του εργαλείου. Η αλλαγή του περιορίστηκε στο να εμφανίζονται τα γράμματα με κίνηση.

- Δυστυχώς, η σκιά στα γράμματα δεν μπόρεσε να αφαιρεθεί. Φαίνεται ότι το JayCut, τουλάχιστον στην δωρεάν έκδοση, εμφανίζει πάντα τα γράμματα με σκιά.


 * Β) Βελτιώσεις στη σελίδα**

- Αναγράφεται η περιγραφή του τρόπου δημιουργίας των εικόνων. __Αναγράφεται με κόκκινο χρώμα για να φανεί η διαφορά με την προηγούμενη μορφή της σελίδας.__

- Αναγράφεται ότι το αντικείμενο μπορεί να χρησιμοποιηθεί και από μαθητές Λυκείου. __Αναγράφεται με κόκκινο χρώμα για να φανεί η διαφορά με την προηγούμενη μορφή της σελίδας.__ ||
 * ** Έλαβα αξιολογήσεις από τους ακόλουθους αξιολογητές **

1) Κωστακιώτης Δημήτρης Ο αξιολογητής αναφέρει θετικά σχόλια, και ιδιαιτέρως για την ύπαρξη pdf με συγκεκριμένο σενάριο, και για τις δυνατότητες του JayCut. Όμως, θεωρεί ότι το αντικείμενο δεν χρήζει βελτίωσης. Όμως, οι υπόλοιποι αξιολογητές εντόπισαν αρκετά σημεία όπου θα μπορούσε να υπάρχει βελτίωση. Επομένως, η κριτική αυτή δεν μου έδωσε κάποια νέα ιδέα, και για αυτό χαρακτηρίζεται ως: μέτρια.

2) Τρουμπούκης Αντώνης Ο αξιολογητής θεωρεί ότι το pdf με το συγκεκριμένο σενάριο είναι διαφωτιστικό. Επίσης, είναι ο μοναδικός αξιολογητής ο οποίος σχολίασε τις μουσικές επιλογές του αντικειμένου, οι οποίες επιλέχθηκαν με πολλή προσοχή από τον δημιουργό. Επίσης, δίνει πολύ καλές ιδέες για τη βελτίωση του αντικειμένου (προτείνει να μειωθεί η ταχύτητα στο κινούμενο κείμενο και να είναι πιο εντυπωσιακό το τελικό καρέ), καθώς και για τη βελτίωση της σελίδας (προτείνει να αναγράφονται πληροφορίες δημιουργίας των εικόνων). Δεν προτείνει να βελτιωθεί το ότι τα γράμματα είναι δυσανάγνωστα, κάτι το οποίο πρότειναν οι περισσότεροι αξιολογητές, όμως η αξιολόγησή του με βοήθησε να βελτιώσω και τη σελίδα και το αντικείμενο, και συνεπώς χαρακτηρίζεται: πολύ καλή.

3) Πρέκας Εμμανουήλ Ο αξιολογητής θεωρεί θετική την ύπαρξη του pdf με το συγκεκριμένο σενάριο, και, αν και το δικαιολογεί λογω περιορισμένων δυνατοτήτων επεξεργασίας του JayCut, θεωρεί ότι σε ορισμένα σημεία η εμφάνιση του κειμένου δεν είναι καλή. Δεν μένει όμως εκεί, αλλά επιπλέον προτείνει και λύση, λέγοντας ότι θα μπορούσαν σε κάποια σημεία να γίνουν πιο σκούρα τα χρώματα των γραμμάτων. Συνεπώς, η αξιολόγηση κρίνεται: πολύ καλή.

4) Μαράτου Νάντια Θεωρεί ότι το pdf με το συγκεκριμένο σενάριο είναι καλή ιδέα για τους υπόλοιπους, ενώ επίσης παρατηρεί πολλά σημεία στα οποία θα μπορούσε να αλλάξει προς το καλό το αντικείμενο, προτείνοντας παράλληλα και συγκεκριμένους τρόπους βελτίωσης. Για παράδειγμα, προτείνει να μην υπάρχει σκιά στα γράμματα, να αλλάξουν τα χρώματα των γραμμάτων, και να αντικατασταθούν κάποιες θολές εικόνες. Αν και δεν μπόρεσαν να πραγματοποιηθούν όλες οι προτάσεις της, η αξιολόγηση ήταν πλήρης και χαρακτηρίζεται ως: πολύ καλή.

5) Dr Αγορίτσα Γογολου Θεωρεί ότι το αντικείμενο υποστηρίζει τον αναστοχασμό και ότι δίνει ερεθίσματα για επιπλέον μελέτη. Με την αξιολόγησή της μου δίνει ιδέες αλλά και ευθείς συμβουλές για το πώς θα μπορούσα να βελτιώσω το αντικείμενο (μαύρο φόντο για τα γράμματα και γενική βελτίωση κειμένων, βελτίωση στα γρήγορα κυλιόμενα κείμενα, αντικατάσταση θολών εικόνων, μικρότερη διάρκεια σε ορισμένα καρέ), αλλά και τη σελίδα (αναφορά χρήσης και από μαθητές Λυκείου, πρόταση για περιγραφή ενσωμάτωσης και επεξεργασίας πολυμεσικού υλικού). Η αξιολόγηση είναι πλήρης, δίνει καινούργιες ιδέες, όπως π.χ. τη μείωση διάρκειας σε ορισμένα καρέ, οι οποίες δεν ακούστηκαν από άλλους αξιολογητές, βοηθάει στο να βελτιώσω το αντικείμενο και τη σελίδα, και συνεπώς χαρακτηρίζεται: πολύ καλή. ||